Come, let's do something for Bhojpuri...
Views: 417
जय भोजपुरी आ प्रनाम प्रवीन जी
इहे हाल बा भोजपुरी के , एह से का भाला होई भोजपुरी के ई त पाता ना बाकि बैनरवा पे टंगाये खाति हांका हुंकी जवन लउकत बा ओह से बुझा ता की एह लोगन के चकलस बनल रही ।
अब हम एह ले बेसी का कही !
जय भोजपुरी
bhaiya parnam |
dekhi ee bhojpuri ke bhala kare wala log ha je bhojpuri me bainar bhi
na likhawa sakat ba |
agar dusar bhasha wala ke dekhave ke ba ta thik ba lekin u kaise jani ki
bhojpuri bhasha ka ha |
pata na kaise bhala kari log bhagwan jane |
jai bhojpuri |
pranam bhaiya,
aap ekdam sahi baat kahni ki apne purvanchal me log hindi me poster chapva ke bhojpuri ke kono bhala naikhe karat.
kahe ki agar sach me kuch kail chaht bate t e sab kam bhojpuri me hokhe ke chahi, or tamam kam ke khatir protsahan deve ke chahi.;;;;;;;;;;;;;;;aap bahut niman likhni eke padh ke shayad kuch log jaag sake.
Dhanyavad.
प्रणाम भाई जी ,
प्रवीण जी, प्रणाम आ जय भोजपुरी,
कहल जाला कि एक तस्वीर हजार शब्द से बढ के बोलेले, अउर रउरा द्वारा पोस्ट कइल ई फोटो भोजपुरी आंदोलन के तथाकथित अगुआ लोगन के सच्चाई बयान कइ रहल बाटे। भोजपुरी के नांव पर हिंदी में बैनर-पोस्टर आ पत्रिका निकलला से भोजपुरी के केतना फायदा होई, ई एगो छोट लइका भी बता सकेला। लेकिन अब एकरा के मीडिया में अपना-आप के छपवाये के तडप कहीं, या फिर भोजपुरी के नांव पर लोगन के गुमराह करे के कोशिश, लेकिन एह तरह के गतिविधियन से भोजपुरी आंदोलन के कहीं ना कहीं नुकसान पहुंच रहल बाटे। अगर रउआ भोजपुरी में बोल ना सकेनी, ओह भाषा में अगर लिखे में (आ उहो पोस्टर पर) रउआ के लाज लागेला, त फेर कवना बात के लडाई...? शायद अखबार में नाम छपवाये के, आ आपन चेहरा फोटो में सबसे आगे राखे के, ताकि बाकी लोग रउआ के भोजपुरी के बढहन अगुआ भा भगवान मानो...
अभी देखत जाईं, खाली मान्यता मिलला के देर बा, अइसन लोग सबसे आगे रही मान्यता के कैश कराये में, ओकर फायदा उठाये में... अउर जिनगी भर भोजपुरी बोले वाला आम आदमी, अउर आपन समय आ पइसा लगा के किताब छपवा रहल साहित्यकार लोग बहुत पिछे छूट जाई... बहुत ही पिछे...
जय भोजपुरी... !!
एगो बात अउर, अगर रउआ के भोजपुरी बोले/पढे/लिखे में लाज लागेला, आ अगर तबो रउआ भोजपुरी के आठवीं अनुसूची में देखे के बात कर तानी, त इ त उहे बात भइल कि रउआ अपना माई के घर से त निकाल देले बानी, लेकिन सरकार से ई माँग कर तानी कि ऊ माई के "भारत रत्न" देव... जय भोजपुरी...
jiya jiya bhai ji jiya ek dam sariya ke bhija ke samjhawle banin
swagat ba har oh vakti ke je kuchhu karal chahat ba baki rauva
nimna se samjhawle bani ki kaise !
jai bhojpuri jiya bhojpuri
भेडियाधसान भईल बा फोटो घिंचवावे खाति , फोटो अखबारो मे आ गईल , का दो पत्रिका मे एह लो के फोटो हर दुसरका पाना प लउकेला । का ह भाई, त का दो देश के राजधानी मे भोजपुरी के दरजा देबे खाति मंगाहट भईल रहल ह ।
आ ई मंगाहट भईल रहल ह हिन्दी मे लिख के , अब जब भोजपुरी खाति , भोजपुरिया लोग भोजपुरी मे ना बतियाई के न लिखि के दोसरा भासा मे बतियाई त इहे नु कहाई की ई पानी पिआवे खाति ना पानी देखावे खाति आईल बाडन स ? लगी से पानी ना ई त कई गो लगी बान्हि के पानी देखावत बाडन स पिआवत ना ।
हो सकेला कई जाना के हमरा बात प बरि जाई बाकी का करी , हमहु त ओह लोगन के दुरि से पानिये देखावत बानी ।
खैर हमरा एक ही बात मन परत बा जवन कबो निराला जी लिखले रहले ओकरे मे मेराई के हमहु लिखत बानी कि
हाय हाय रे भोजपुरी तोर त बडुवे बस एक ही कहानी,
तोरे बेटा लोग तोरा छाती प दोसरा भाषा के गोली तानी
जय भोजपुरी
प्रणाम
कहे दी जी कहत बा लो त ।
बाकी एगो बात बा की एजुगा लिखला के बाद सनेस ओह लोगन के भेटा गईल बा आ उ लो बुझि गईल बा की गलती कईले बा लो तबे रउवा के कहल हा लो ।
बाउर के परचार से कुछ नीमन होखे त ओकर परचार करे के चाही !
प्रवीण जी प्रणाम ,
भारतीय भाषा आ संस्कृति के असर से आज विश्व के कवनो कोना अछूता नईखे । एजुगा के भाषा में लिखल साहित्य पढे खातिर कतने विद्वान ओह भाषा के सिखलन आ आपन पुरा जिनगी ओह भाषा के जाने बुझे , पढे -लिखे में लगा दिहलन । राउर फोटो देख के आश्चर्य होत बा आ एह प्रश्न के उत्तर भी मिल रहल बा आखिर अभी ले भोजपुरी के ओकर सम्मान कान्हे ना मिलल ! हमनी के लगे शब्द बा , साहित्य बा , अभिव्यक्ति के बेहतर आ असर डाले वाला माध्यम बा तबो उधार के भोंथराईल आ दियकाईल कश्ती पर सवार होके यात्रा करे के जिद............? स्पष्ट बा एकरा पीछे के उद्देश्य कुछ आउर बा ।
जय भोजपुरी
© 2012 Created by Admin.
eng_Latn eng_Latn bho_Deva bho_Deva bho_Deva bho_Deva kik_Latn fuv_Latn hau_Latn dik_Latn ibo_Latn mri_Latn lit_Latn kik_Latn ban_Latn dik_Latn sna_Latn mai_Deva mai_Deva bho_Deva bho_Deva bho_Deva bho_Deva hau_Latn hau_Latn hat_Latn awa_Deva bho_Deva bho_Deva bho_Deva bho_Deva kas_Deva bho_Deva bho_Deva mai_Deva bho_Deva bho_Deva bho_Deva mai_Deva bho_Deva bho_Deva eng_Latn